CELEX: 62021TN0161
Language: hr
Date: 2021-03-25 00:00:00
Title: Predmet T-161/21: Tužba podnesena 25. ožujka 2021. – McCord/Komisija

28.6.2021   
            
            
               HR
            
            
               Službeni list Europske unije
            
            
               C 252/26
            
         
      Tužba podnesena 25. ožujka 2021. – McCord/Komisija
      (Predmet T-161/21)
      (2021/C 252/36)
      Jezik postupka: engleski
      
         Stranke
      
      
         Tužitelj: Raymond Irvine McCord (Belfast, Ujedinjena Kraljevina) (zastupnik: C. O’Hare, Solicitor)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  u skladu s člankom 263. Ugovora o funkcioniranju Europske unije, poništi odluku i/ili nacrt Uredbe Europske komisije od 29. siječnja 2021. o pozivanju na članak 16. Protokola o Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2019/C 384 I/01). (u daljnjem tekstu: Sporazum o povlačenju) i;
               
            
                  —
               
               
                  u skladu s člankom 263. Ugovora o funkcioniranju Europske unije, poništi odluku Europske komisije da nema objavljenu politiku ili naloži da Europska komisija osmisli i objavi politiku o okolnostima u kojima će se Komisija pozvati na članak 16. Protokola o Sjevernoj Irskoj;
               
            
                  —
               
               
                  u skladu s člankom 265. Ugovora o funkcioniranju Europske unije, proglasi da je Europska unija propustila objaviti politiku ili naloži da Europska komisija naloži da Europska komisija osmisli i objavi politiku o okolnostima u kojima će se Komisija pozvati na članak 16. Protokola o Sjevernoj Irskoj;
               
            
                  —
               
               
                  naloži Komisiji da snosi tužiteljeve troškove ove tužbe, uključujući pripremne pravne troškove.
               
            
         Tužbeni razlozi i glavni argumenti
      
      U potporu ovoj tužbi tužitelj ističe da su odluka i/ili nacrt uredbe Europske komisije o pozivanju na članak 16. Protokola o Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (1), neproporcionalni i nezakoniti. Nadalje tvrdi da Komisija u budućnosti treba objaviti svoju politiku u odnosu na pozivanje na članak 16. Protokola o Sjevernoj Irskoj uz Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju.
      
         (1)  Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL 2019., CI 384, str. 1.).